text: Skidt og møg sviner vores natur 
  12 april 2015 kl. 06.05
  TV SYD sætter i denne uge fokus på affald, der bare smides i naturen. Det flyder med øl- og sodavandsdåser, der for ofte ender i grøften frem for i skraldespanden - ikke mindst her i landsdelen.
  Der bliver årligt købt omkring 1 milliard dåser øl og sodavand uden pant i grænsebutikkerne, og de tomme dåser ender ofte i naturen - først og fremmest her i Syd- og Sønderjylland.
  TV SYD har fulgt de pantfrie dåsers vej fra butik til natur.
  Temaugen "stopsvineriet" laves i samarbejde med de øvrige TV2 regioner og TV2.
  